ඒ අනුව මෙම නෞකාවේ ඉදිරි කටයුතු කරගෙන යාම සඳහා නෞකාව අයත් රක්ෂණ සමාගම් සහ ජාත්‍යන්තර ගලවා ගැනීමේ සමාගම්වල සිව් දෙනෙකුගෙන් සමන්විත විශේෂ කණ්ඩායමක් අද දිවයිනට පැමිණීමට නියමිතයි.මේ අතර, එම්.ටී. නිව් ඩයමන්ඩ් නෞකාවේ හටගත් ගින්න පාලනය කිරීම සඳහා තම ජීවිත අවදානමට ලක් කරමින් ක්‍රියාන්විතයේ යෙදුණු ශ්‍රී ලංකා නාවික හමුදාව, ශ්‍රී ලංකා ගුවන් හමුදාව, ශ්‍රී ලංකා වරාය අධිකාරිය සහ ඉන්දීය ආරක්ෂක අංශ වෙත සිය හදපිරි ස්තූතිය පිරිනමන බව ජනාධිපති ගෝඨාභය රාජපක්ෂ මහතා ට්විටර් පණිවුඩයක් නිකුත් කරමින් පෙන්වා දෙනවා.එම්.ටී. නිව් ඩයමන්ඩ් නෞකාව අම්පාර සංගමන් කන්ද තුඩුවට ඔබ්බෙන් වූ මුහුදු ප්‍රදේශයේදී ගිනි ගැනීමට ලක් වුණේ පසුගිය 3 වැනිදායි.